富貴門

《富貴門》係香港電視廣播有限公司拍攝製作嘅時裝家族電視劇，以高清技術拍攝，由呂良偉、羅嘉良、馬德鐘、袁詠儀、郭可盈同埋戚美珍領銜主演，並由薛家燕、許紹雄、劉兆銘、馬國明、陳敏之同埋王浩信聯合演出，莊偉建監製。呢套劇分別係2009年節目巡禮同埋無綫節目精選第二季嘅劇集，亦係無綫電視42周年台慶劇。呢套劇係郭可盈喺無綫電視嘅告別作。

故事大綱 
故事以萬基銀行行政總裁卓一元同埋老千沙富來呢對真假兄弟為主。一元作為家族生意嘅主理人，喺家庭入面擁有舉足輕重嘅地位，阿媽常開眉、妹妹卓一心同埋老婆賀爵年對佢尊敬有加。但自從「二弟」一鳴出現，呢頭家就起咗翻天覆地嘅變化……

2009年無綫電視劇集